خولی فەڕەنسی

خولی فەڕەنسی (بە فەڕەنسی: Ligue 1؛ یاخوود لیگ ١ ئوبەر ئیتس بەهۆی سپۆنسەرە) خولی پیشەگەری تۆپی پێی فەڕەنسیی پیاوانە. پاڵەوانێتییەکە پڕبەهاترین پاڵەوانێتیی وڵاتەکەیە و لەلایەن خولی تۆپی پێی پیشەگەری فەڕەنسی سەرپەرشتی دەکرێت. خولەکە لە ئێستادا لە ١٨ یانە پێکدێت.

وەرزی خولی فەڕەنسی لە مانگی ئاب بۆ ئایار بەڕێوەدەچێت. هەموو یانەکان دوو جار بەرەنگاری یەک دەبنەوە، جارێک لە یاریگای خۆیان و جارێکیان لە یاریگای بەرامبەر. لە تێکڕادا، هەموو تیپەکان ٣٤ یاری ئەنجام دەدەن. زۆرینەی یارییەکان لە ڕۆژی شەممە و یەکشەممە ئەنجام دەدرێن، و بەشێکی دیکەیان لە ڕۆژانی دیکە بەڕێوەدەچن. یانەکان لە بۆنەی کریسمسدا دوو هەفتە پشوو وەردەگرن، و لە هەفتەی دووەمی کانوونی دووەم دەگەڕێنەوە نێو گۆڕەپان. لە ئێستادا، خولی فەڕەنسی بە پێنجەم باشترین خولی ئەورووپا هەژمار دەکرێت لە دوای پرێمیەرلیگ، لا لیگا، سێریێ ئا، و بۆندسلیگا.

 سەرچاوەکان 

پۆل:خولە ئاست بەرزەکانی تۆپی پێ لەئەوروپا